cyanic-selkie/wikianc huggingface dataset:
חוחית
תפוצה
המין הובא מאירופה, שוחרר במכוון והתאזרח באוסטרליה ובניו זילנד, שם הוא מצוי במספרים גדולים. האינטרודוקציה לארצות הברית הצליחה פחות, ולא ברור אם הצליחה להתאזרח, או שהחוחיות הנצפות מדי שנה הן פליטות תרבות.
בישראל שני תת־מינים:
מחזור חיים שנתי
הקן נבנה על ידי הנקבה בין ענפי עצים ושיחים. לעיתים הוא נמצא נמוך מגובה קומת אדם. צורתו כחצי־כדור, נקי ומסודר. בסיסו מורכב מזלזלי עשבים, המחוברים בקורי עכביש. חלקו הפנימי של הקן מרופד בצמר וסיבים צמחיים. שימוש בנוצות בריפוד הקן נדיר למדי. הנקבה מטילה 3–5 ביצים אליפטיות בגוון תכול חיוור עם כתמים סגולים־חומים, שלעיתים יוצרים מעין טבעת בצד הרחב. הנקבה דוגרת על הביצים לבדה במשך 12–13 יום, והזכר מאכיל אותה. הגוזלים עוזבים את הקן בגיל 13–14 ימים מבקיעתם, כשהם אינם מסוגלים לעוף. הם רוכשים את יכולת התעופה בהדרגה במהלך השבוע הראשון שלהם מחוץ לקן, ולומדים לאכול בכוחות עצמם רק בגיל 6 שבועות. לחוחיות המקננות בארץ שלושה מחזורי קינון בשנה.
הצעירים מגיעים לבגרות מינית בסביבות גיל שנה. תוחלת החיים בטבע היא פחות משנתיים, אך בשביה החוחיות מאריכות ימים. מוזכרים בספרות פרטים שחיו יותר מ־20 שנה.
מחוץ לעונת הרבייה חיות החוחיות בלהקות של עשרות ואף מאות פרטים. להקות אלה משוטטות בחיפוש אחר מזון, ונשמעות היטב בסביבה בגלל ציוציהן הרמים והפטפטניים. בלהקות גם נוצר הקשר בין בני הזוג לקראת הקינון.
יחסי גומלין עם האדם
במרבית מדינות העולם, לרבות כל מדינות מזרח ומערב אירופה, ארצות הברית, קנדה ואוסטרליה, מגדלים את החוחיות בשביה למטרות מחמד ונוי. חלק מאותן המדינות מתירות ציד של מין זה, ובחלקן כל ציפורי הנוי הן מגידול שביה מסחרי. במדינת ישראל אין מאשרים את גידולה בשביה של ציפור זו.
בנצרות
לעיתים מצויר הילד־ישו עם ציפור החוחית בידו, המסמלת את זר הקוצים שיחבוש עם צליבתו.
הלומים
תקציר עלילה
מנשה הוא נהג משאית שחוזר הלום קרב ממלחמת ששת הימים, בה איבד את חברו הטוב ביותר, אייל. הוא חוזר לביתו ואל אשתו דפנה (אדווה בולה) ואל בנו שלומי, אותו דפנה ומנשה הביאו לפני פרוץ המלחמה. העלילה של הסרט מתקיימת לפני פרוץ מלחמת יום כיפור, שש שנים אחרי תום מלחמת ששת הימים.
סאדן לייטס
סאדן לייטס (באנגלית: Sudden Lights; בתרגום חופשי לעברית: אורות פתאומיים) היא להקת רוק אלטרנטיבי לטבית אשר הוקמה בשנת 2012 בעיר ריגה. בלהקה חברים אנדרייס רייניס זיטמניס, קרליס מאטיס זיטמניס, מרטינש מאטיס זמיטיס וקרליס ורטינש. בשנת 2023 הלהקה השתתפה בתחרות המוזיקה "סופרנובה", ובעקבות זכייתה בה היא עתידה לייצג את לטביה באירוויזיון 2023, שהתקיים בליברפול שבממלכה המאוחדת, עם השיר "Aijā".
קריירה
בתחילת 2018, הלהקה השתתפה בתחרות המוזיקה הלטבית "סופרנובה", עם השיר האחרון מתוך אלבום הבכורה שלה, "Just Fine". בתחילה, הלהקה לא הצליחה להעפיל לחצי הגמר, אך חבר השופטים וצוות אנשי הטלוויזיה הלטביים העניקו לה הזדמנות שנייה ("קלף ג'וקר"). לבסוף, הלהקה סיימה במקום השני בגמר התחרות.
תומאס הודג'קין
תומאס הודג'קין (באנגלית: Thomas Hodgkin; 17 באוגוסט 1798 – 4 באפריל 1866) היה רופא, פתולוג ונדבן אנגלי. על שמו נקראת המחלה לימפומת הודג'קין. הוא נמנה עם חלוצי ענף הפתולוגיה והרפואה המונעת.
ילדות וצעירות
הודג'קין נולד בפנטונוויל, שכונה בצפון-מזרח לונדון בשנת 1798. לג'ון, שהיה מורה ואמן קליגרפיה, ולאליזבת, ששני ילדים קודמים שלהם מתו. הוריו של הודג'קין היו קווייקרים, והוא חונך ברוח הקהילה הדתית הזאת ואף לבש את הלבוש האופייני לה כל ימי חייו. הוא קיבל חינוך פרטי אצל יחד עם אחיו, ג'ון וב-1816 התחיל לעבוד כמזכירו הפרטית של איש הדת ויליאם אלן. עזב משרה זאת כדי ללמוד את מקצוע הרוקחות אצל בן דוד בשם ג'ון גלייזייר בברייטון. הוא ירש את בית המרקחת של דוד של אביו ובגיל 21 השיג בזכות זאת עצמאות כלכלית. משום כך, בספטמבר 1819, בגיל 21, הוא החל ללמוד רפואה בבית החולים סיינט תומאס בלונדון. עבד שם במחיצת רופאים וכירורגים רבים והשתתף, בין השאר, בהרצאות של אסטלי קופר. במסגרת לימודיו נסע לאיטליה ולצרפת, ושם התרשם מממציא המסכת, רנה לאנק. לאחר שחזר ללונדון, עדיין כסטודנט, הציג את ההמצאה החדשה בפני סגל בית החולים שבו למד. בגלל היותו קווייקר לא יכול הודג'קין להמשיך ללמוד באנגליה האנגליקנית ולכן השלים את לימודי הרפואה באוניברסיטת אדינבורו בשנים 1821–1823. עם מוריו למדעי הטבע נמנו אנדרו דאנקן הצעיר ורוברט ג'יימיסון. עבודת הגמר בלטינית דנה ב "מנגנון הספיגה בחיות". באותה שנה פגש באיטליה את משה מונטיפיורי, והיה ידידו הקרוב במשך יותר מארבעים שנה.
הקריירה המקצועית
ב-1825 נתמנה למרצה בפתולוגיה בבית החולים גאי (מהווה חלק ממכלול בית החולים סיינט תומאס) וכמו כן שימש כאוצר המוזיאון הפתולוגי של בית החולים. עד מהרה נתפרסם כפתולוג המוביל בזמנו. הוא פרסם את הרצאותיו בפתולוגיה בשני כרכים, שיצאו לאור בשנים 1836 ו־1840. בשנת 1829 יצא לאור ספרו "על הפתולוגיה של הריריות", אחד הספרים הראשונים באנגלית בתחום. בספרים אלה הוא תיאר את דלקת התוספתן, אי הספיקה של המסתם האאורטלי, המורפולוגיה של כדוריות הדם ועוד.
בשנת 1832 הוא פרסם על המחלה הנושאת את שמו, במאמר שנקרא "מחלת הבלוטות והטחול" בעיתון של החברה הרפואית והכירורגית של לונדון.
בשנת 1865 פרסם רופא אנגלי אחר בשם סמואל וילקס מחקר על מחלה דומה ללא קשר למאמרו של הודג'קין. כאשר נודע לו כי הודג'קין הקדים אותו הוא לא היסס והציע לקרוא את המחלה בשם "מחלת הודג'קין".
בשנת 1926 נבחנו שוב הממצאים הפתולוגים של הודג'קין. מתוך שבעה נמצאו שלושה שהתאימו למחלת הודג'קין, והאחרים – לשחפת ולמחלות אחרות של בלוטות הלימפה.
לאחר שלא נתמנה לתפקיד רופא בכיר הוא עזב את בית החולים בשנת 1837, והקדיש את עצמו לרפואה מונעת ולפעילויות הומניטריות ופילנתרופיות, כמו הגנה על זכויות האבוריג'ינים, האינדיאנים באמריקה והילידים באפריקה.
הוא היה ידיד ורופאו האישי של משה מונטיפיורי וליווה אותו במסעותיו באפריקה, באירופה ובאסיה.
הודג'קין ביקר עם מונטיפיורי בארץ ישראל בשנים 1857 ו־1866. במסע השני הוא חלה, כנראה בדיזנטריה חריפה. הוא טופל בבית של דיפלומט בריטי ביפו אך נפטר ב-4 באפריל 1866. הוא נקבר בבית הקברות הפרוטסטנטי ביפו.
מונטיפיורי הקים על קברו מצבה בצורת אובליסק עשויה מגרניט מלוטש. על המצבה כתוב: "פה נח גופו של תומאס הודג'קין רופא מכיכר בדפורד, לונדון. אדם שהצטיין במחקריו המדעיים.. [..]"
בחלק האחורי של המצבה כתוב: "משה מונטיפיורי - עדות לידידות של יותר מארבעים שנה ולזיכרון נסיעות רבות שנעשו יחד באירופה, אסיה ואפריקה".
פונקציה רב-ערכית
במתמטיקה, פוּנְקְצְיָה רַב־עֶרְכִּית היא יחס מלא. כלומר, לכל איבר (ערך) בקבוצת התחום מותאם איבר (ערך) אחד לפחות בקבוצת הטווח. בשל ריבוי הערכים האפשרי, השם "פונקציה רב-ערכית" הוא מטעה מעט, שכן פונקציה צריכה להתאים לכל איבר בתחום איבר אחד ויחיד מהטווח. עם זאת, ניתן להסתכל על פונקציה רב-ערכית מהתחום A לטווח B בתור פונקציה חד-ערכית מהתחום A לקבוצת החזקה של B (כלומר, כפונקציה שמתאימה לכל איבר ב-A קבוצה של איברים מתוך B) ואז ההגדרה היא תקינה פורמלית.
דוגמאות
פונקציית השורש הריבועי היא פונקציה רב-ערכית מעל המרוכבים, שכן לכל מספר ממשי או מרוכב יש בדיוק שני שורשים מרוכבים (על פי המשפט היסודי של האלגברה), כשהמספר שונה מ-0 הם שונים. לכן פונקציית השורש הריבועי, כשהיא מופעלת על מספר כלשהו, מחזירה שני ערכים. מכיוון ששני המספרים נבדלים ביניהם רק בסימנם, נהוג לרוב לצמצם את הפונקציה כך שתחזיר רק את הערך החיובי מבין השניים, ואז היא פונקציה חד-ערכית תקינה.
הפונקציות הטריגונומטריות ההפוכות הן רב-ערכיות שכן הפונקציות הטריגונומטריות הן מחזוריות. למשל, מתקיים ולכן ניתן לחשוב על \ \arcsin0 כמחזירה ערכים רבים, ביניהם. לכן נהוג לצמצם גם את הפונקציות הטריגונומטריות ההפוכות לקטע שבו הן חד-ערכיות, למשל.
באופן כללי, הגבלת טווח הערכים של פונקציה לכזה שבו הפונקציה חד-ערכית נקרא "לקיחת ענף". באופן פורמלי יותר, ענף של פונקציה רב ערכית הוא פונקציה חד-ערכית, שהערך שהיא מקבלת בכל נקודה שייך לקבוצת הערכים שהפונקציה הרב-ערכית יכולה לקבל באותה נקודה, ובנוסף לכך היא רציפה.
בשל דרישת הרציפות, כאשר מגדירים ענף של פונקציה עשויות להתקבל נקודות, שכאשר הפונקציה מקבלת ערכים על מסלול שמקיף אותן, היא עוברת בין ענפים שונים של הפונקציה הרב-ערכית. נקודות כאלו מכונות נקודות הסתעפות.
עיר נמל (שיר)
עיר נמל הוא שיר של הזמר הישראלי איל גולן, מתוך אלבום האולפן ה-27 שלו, 2023, שיצא לאור ב-28 במרץ 2023. זו הרצועה הפותחת את האלבום. את השיר כתבו והלחינו רותם חן ודביר קהלני והפיק תמיר צור.
הצלחה מסחרית
יחד עם צאתו של האלבום 2023, נכנס השיר למקום ה-13 במצעד "היטליסט" של מגזין מאקו, והיה לשיר במיקום השני הגבוה ביותר מתוך האלבום, לאחר "מתי את חוזרת" במקום הרביעי, מתוך 11 שירים סך הכל מתוך האלבום שנכנסו למצעד זה. מספר שבועות לאחר מכן, בעקבות ויראליות בפלטפורמות טיקטוק, הגיע השיר לשיאו במקום השני במצעד. אף בתחנות הרדיו זכה השיר להצלחה, כשנכנס למקום ה-20 במצעד של מדיה פורסט, עם 47 השמעות, ובשיאו הגיע למקום התשיעי עם 84 השמעות. בנוסף, הגיע השיר בשיאו למקום החמישי ב ולמקום השלישי במצעד העשירייה של כאן גימל.
בלעדייך
בלעדייך הוא אלבומו השלישי של הזמר אייל גולן, שיצא לאור ב־5 במאי 1997. האלבום מכר למעלה מ־380,000 עותקים בנקודות מכירה בישראל (בתוך יומיים כ־80,000 עותקים ו־120 אלף עותקים בשלושה חודשים), ובכך הפך לאלבום הישראלי הנמכר ביותר אי פעם. אלבום זה הוא הראשון מתוך שיתוף הפעולה בין גולן ללהקת אתניX (שבראשה עמדו זאב נחמה ותמיר קליסקי). בתחילת שנת 1997 שוחרר הסינגל הראשון "לב של גבר", שהפך ללהיט גדול (ואחד מגדולי הלהיטים של גולן עד היום). לאחר מכן יצא הדואט המשותף של גולן וזאב נחמה "צאי אל החלון" ובאותו שבוע התארחו גולן וחברי אתניX בתוכניתו של דן שילון ובתוכניתו של אלי יצפאן בטלוויזיה. "צאי אל החלון" ו"לב של גבר" הגיעו למקומות השני והשלישי בהתאמה במצעד הפזמונים העברי השנתי של רשת ג'. היה זה האלבום הראשון של גולן אשר נכתב והולחן ברובו על ידי זאב נחמה ותמיר קליסקי, חברי אתניX, שגם עיבדו, הפיקו והפיצו אותו בחברת התקליטים שלהם "שולטן".
במרץ 2018 הגיע האלבום למקום הראשון ב"מצעד ה-70" של העיתון ישראל היום לפי בחירת הקהל, ולמקום 29 בבחירת המומחים.
היינריך קרפלוס
היינריך קַרפּלוּס (Heinrich Karplus; 26 באוקטובר 1905 – 22 בדצמבר 1988) היה פרופסור לפתולוגיה ולרפואה משפטית ישראלי, אבי הרפואה המשפטית בארץ, מייסד המכון הלאומי לרפואה משפטית באבו כביר.
קורות חיים
קרפלוס נולד בווינה בירת אוסטריה, בנם של ואלרי ויוהאן פול קרפלוס, פרופסור לנוירופיזיולוגיה ופסיכיאטר שהיה מחלוצי החוקרים בעולם של מערכת העצבים האוטונומית. אח צעיר להאנס, לאדוארד ולוואלטר גוטליב, ואחיינו של הפיזיקאי האוסטרי רוברט פון ליבן.
קרפלוס סיים את הפקולטה לרפואה ב-אוניברסיטת וינה בשנת 1930, והתמחה אצל הפתולוג פרופ' יעקב ארדהיים.
לאחר עלייתו לארץ ישראל עם רעייתו כרסטינה קרפלוס, השתלב בעבודה כפתולוג, בבית החולים הדסה (תל אביב). נתמנה למנהל המכון בשנת 1936, וניהלו עד שנת 1946.
בשנת 1946 הסתכסך ד"ר קרפלוס עם אנשי אצ"ל, אשר דרשו ממנו לשנות דוחות נתיחה של חיילים וקצינים בריטים, והוא סירב בכל תוקף. ד"ר אפרים סיני, שהיה מנהל מחלקת עיניים ויו"ר ועד הרופאים, נפגש איתו ועם אשתו, אך לא הצליח לשכנעם להישאר בארץ, וקרפלוס עבר עם משפחתו למספר שנים לשוודיה, שם קיבל מינוי של פרופסור לפתולוגיה.
ד"ר חיים שיבא, שכיהן כקצין רפואה ראשי, שכנע את קרפלוס לחזור לארץ, ובשנת 1950 נתמנה לפתולוג הראשי של צה"ל, בדרגת סגן-אלוף, וייסד בבית החולים הצבאי 5, שלאחר מספר שנים הפך למרכז הרפואי ע"ש חיים שיבא - תל השומר, את המכון הפתולוגי והיה למנהלו הראשון. המינוי היה על אפה ועל חמתה של קופת חולים, שחפצה בו לראש מחלקה בבית החולים בילינסון.
בשנת 1955 ייסד את המכון הלאומי לרפואה משפטית ב-אבו כביר ונתמנה למנהלו. הוא כיהן בתפקיד זה עד שנת 1975, עת החליפו בתפקיד ד"ר בצלאל בלוך. קרפלוס כיהן במשך עשרות שנים כפרופסור לפתולוגיה ולרפואה משפטית באוניברסיטה העברית בירושלים ובאוניברסיטת תל אביב.
דוגמה לעבודתו המורכבת היה תהליך זיהויי גופתו של אבשלום פיינברג, עשרות שנים לאחר רציחתו. "סתימות רבות שנמצאו בשיניים עזרו לזיהוי", כתב פרופ' קרפלוס ב"חוות דעת המומחה". הופיעה במכון צילה, אחות אבשלום וביקשה לראות את השלד, כי היה זכור לה סימן מיוחד בשיניו. "בנעוריו, הסבירה, נפגע מברזל בין השן השלישית העליונה מימין, וכתוצאה מכך נגרם שקע בצורת תעלה קטנה בצד השן הפונה לשפה". קרפלוס היסס בטרם נעתר והראה לה את גולגולת אחיה. הסימן הנ"ל נמצא. קרפלוס קבע "כי צורת הנזק בשן נדירה ביותר ומציאותו בשן מסוימת מאשרת את זיהוי השלד ללא כל ספק".
לאחר שפרש לגמלאות עסק במתן הרצאות בתחום הרחב של רפואה משפטית, רפואה ומשפט, והאיטגרציה בין כל הגורמים הקשורים לתחום. בין תלמידיו הרבים : רופאים, עורכי-דין, קציני משטרה, קרמינולוגים, וסטודנטים שבתחום. כן, עסק בחקר הרפואה המשפטית בימי הביניים.
מאימרותיו של קרפלוס:
"הפתולוג חייב במסלול מחשבה משפטי".
משפחתו
אחיינו מרטין קרפלוס הוא פרופסור לכימיה תאורטית, חתן פרס נובל לכימיה לשנת 2013.
ישראל (שם)
ישראל הוא שם פרטי ושם משפחה שמקורו במקרא. הוא מופיע בספר בראשית כשמו השני של יעקב אבינו, שקיבל אותו לאחר מאבקו עם המלאך. על פי הפשט, משמעות השם היא מלשון "שררה", שכתוב. צאצאיו של יעקב נודעים כבני ישראל, שהקימו את ממלכת ישראל, שממנה הגיע שמה של מדינת ישראל. השם "ישראל ישראלי" משמש כביטוי לתיאורו של אדם ממוצע בישראל.
משחק החיים (שיר של שרית חדד)
משחק החיים (מוכר בעולם כ-Εμεις οι δυο ταιριαζουμε) הוא סינגל שהוקלט על ידי הזמרת הישראלית שרית חדד והזמר היווני ניקוס ורטיס. השיר יצא לאור ב-27 ביולי 2011, כסינגל השמיני מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.
השיר הגיע למקום הרביעי במדיה פורסט TV. השיר יצא כסינגל רשמי ביוון.
רקע וכתיבה
השיר נכתב על ידי וסיליס יאנופולוס ודוד זיגמן, הולחן על ידי קיריאקוס פפדופולוס והופק על ידי יאניס קיפונידיס. השיר הוא שיר פופ המשלב בתוכו גם את סגנון המוזיקה המזרחית וגם את סגנון המוזיקה היוונית.
יוסי חרסונסקי סקר את השיר בחיוב, והעניק לו ארבעה כוכבי זהב מתוך חמישה בסך הכל.
הופעה
עם השיר הופיעו שרית חדד וניקוס ורטיס בשנת 2014, בהופעה שנכללה באלבום ההופעה - פעם בחיים: הופעה חיה באצטדיון בלומפילד. ההופעה הפכה לויראלית וצברה למעלה מ-2.2 מיליון צפיות.
באותו המופע שרו השניים גם את השיר "חוק החיים", שנכלל באלבומה החמישי של חדד, חוק החיים.
וידאו קליפ
הוידאו קליפ המלא שיצא עבור השיר פורסם ב-31 באוגוסט 2011. הקליפ מציג לאורכו שני מסכים האחד מציג את שרית חדד והשני את ניקוס ורטיס. לבסוף, שני המסכים מתאחדים וניתן לראות את השניים מופיעים עם השיר.
נכון ל-1 בספטמבר 2018, מונה הצפיות של הקליפ עומד על 4 מיליון צפיות, ומונה הצפיות של האודיו של השיר עומד על למעלה מ-5.8 מיליון צפיות.
דיאנה גולודניצקי
דיאנה (דינה) גולודניצקי (נולדה ב-1954) היא כימאית ישראלית, פרופסור אמריטה בבית הספר לכימיה באוניברסיטת תל אביב. היא מתמחה בתחום האלקטרוכימיה, עם דגש על מצברי ליתיום ואגירת אנרגיה באמצעים אלקטרוכימיים. עיקר מחקרה מתמקד בפיתוח ולימוד של תופעות הובלת יונים באלקטרוליטים מוצקים מרוכבים ובננו-מבנים של אלקטרודות למכשירי אחסון אנרגיה מתקדמים (סוללות).
ביוגרפיה
גולודניצקי סיימה תואר שני בהצטיינות יתרה ב-1974 בכימיה פיזיקלית במכון למחקר מדעי על שם אנטולי קרפוב, במוסקבה ומהאוניברסיטה הטכנולוגית, קאזאן, רוסיה.
היא סיימה דוקטורט באלקטרוכימיה ב-1984 באוניברסיטה הטכנולוגית בקאזאן רוסיה.
בין השנים 1974–1991 הייתה חוקרת, ועמיתת מחקר בכירה במכון המחקר לטכנולוגיית מטוסים, קאזאן, ברית המועצות.
ב-1991 עלתה לישראל וב-1992 הצטרפה לסגל הבכיר של בית הספר לכימיה באוניברסיטת תל אביב.
החל מ-2011 גולודניצקי חברת הנהלה במרכז המחקר הלאומי להנעה אלקטרוכימית בישראל (INREP).
ב-2016 מונתה כעמיתה בחברה המלכותית לכימיה בממלכה המאוחדת.
בשנת 2018 מונתה לחברת ועדת המחקר והפיתוח של אוניברסיטת תל אביב.
מפרץ המלך ג'ורג' (איי פוקלנד)
מפרץ המלך ג'ורג' (באנגלית: King George Bay) או מפרץ ה-9 ביולי (בספרדית: Bahia 9 de Julio) הוא מפרץ או פיורד בחוף המערבי של אי פוקלנד המערבי (אחד משני האיים העיקריים של איי פוקלנד), באיי פוקלנד.
המפרץ נפתח לכיוון מערב. אורכו של המפרץ 33 קילומטרים, רוחבו 16 קילומטרים.
דיאנה גולודניצקי
ביוגרפיה
ב-2020 מונתה לנשיאת החברה הישראלית לאלקטרוכימיה, והתקבלה כעמיתה באגודה האלקטרוכימית, ארצות הברית והייתה החוקרת הישראלית החמישית שהתקבלה לאגודה מאז היווסדה.
מחקר
מחקריה עוסקים בין השאר בסינתזה, אפיון תופעת מעבר יונים בננו-מבנים של אלקטרודות ואלקטרוליטים מוצקים, עבור התקני אחסון אנרגיה. עבודתה הנוכחית מתמקדת בחקירת חומרים מרוכבים, בתהליכים אלקטרופורטים, במיקרו-סוללות תלת-ממדיות ובסוללות מודפסות בעלות גמישות ותכונות ייחודיות.
מפרץ המלך ג'ורג' (איי פוקלנד)
לשון היבשה של אי פוקלנד המערבי מפרידה בין המפרץ לבין מפרץ ביירון.
המפרץ הוא אחד משני המפרצים הגדולים בחוף זה של האי (המפרץ השני הוא מפרץ המלכה שארלוט).
לחופי המפרץ שוכנים שלושה יישובים: צ'ארטרס, דאנוז הד, ורוי קואוב.
דיאנה גולודניצקי
מחקר
גולודניצקי מקיימת שיתופי פעולה בינלאומיים עם מדענים בארצות הברית וברחבי אירופה, וחברה במערכת כתב-העת המדעי The Open Electrochemistry Journal.
מפרץ המלך ג'ורג' (איי פוקלנד)
לחופו הצפוני של המפרץ מצוי הר סטורם.
במפרץ איים רבים, ובהם ארכיפלג איי פאסג'.
דיאנה גולודניצקי
מחקר
גולודניצקי פרסמה יותר מ-130 מאמרים, שישה פרקים בספרים מדעיים, יותר מ-230 פרסומי ועידה, ו-19 פטנטים.
מפרץ המלך ג'ורג' (איי פוקלנד)
מקור השם
שמו הספרדי של המפרץ - מפרץ ה-9 ביולי, הוא לציון מועד יום העצמאות של ארגנטינה.
לקריאה נוספת
• Paul WOODMAN, One territory – two toponymies: Patterns of geographical naming in the Falkland Islands, P 7
• United States. Hydrographic Office, South America Pilot, P 158
הגנת פילידור
הגנת פילידור היא פתיחה בשחמט שמסעיה הראשונים הם 1. ה4 ה5 2. פו3 ד6. ההגנה קרויה על שמו של השחמטאי בן המאה ה-18, פרנסואה אנדרה פילידור. המוניטין שיצא לפתיחה זו הוא שילוב של פתיחה סולידית ונטולת שאיפות.
וריאנטים
הלבן בדרך כלל יענה 3. ד4 משום שלאחר מרבית המסעים האחרים השחור יוכל להשוות במהירות לאחר המסע ו5. לאחר 3. ד4 לשחור ישנן כמה אופציות: אחת מהנפוצות ביותר היא 3... ה:ד4, מסע ישן שנזנח במשך שנים רבות אך הוחיה מחדש. לאחר 4. פ:ד4 פו6 5. פג3 השחור בדרך כלל משחק ...רה7 ו-0-0 עם עמדה יציבה אך פסיבית, אך יכול גם לבצע פיאנקטו עם הרץ שלו לערוגה ז7. רב האמן הדני בנט לארסן ניסה זאת מספר פעמים, כולל תיקו עם אלוף העולם לשעבר מיכאל טל בשנת 1969.
אפשרות עיקרית נוספת לשחור היא לשמור על המתח במרכז ולבנות עמדה עם פבד7, רה7 ו-ג6. תוכנית זו קרויה וריאצית הנהם (Hanham Variation) והייתה חביבה על רב האמן אהרון נימצוביץ'. אחד ההמשכים הנפוצים הוא 3... פו6 4. פג3 פבד7 5. רג4 רה7 6. 0-0 (פז5 היא חלופה מעניינת: לאחר 6... 0-0 7. ר:ו7+ צ:ו7 8. פה6 מהה8 9. פ:ג7 מהד8 10. פ:א8 ללבן יתרון חומרי אך לשחור אפשרות לקבל יוזמה חזקה לאחר, למשל, 10... ב5 11. פ:ב5 מהא5+ ) 6... 0-0 7. א4 (כדי למנוע ...ב5) 7...ג6.
גישה תוקפנית יותר לשחור תהיה 3...ו5 (לאחר 3. ד4), מסע שפילידור עצמו המליץ עליו. מסע זה יכול להוביל לעמדות פתוחות יותר מאשר הקווים האחרים שהוצגו לעיל, אך נדיר יותר בפרקטיקה השחמטאית. אסור לשחור לשחק 3... רז4, משום שיהיה עליו להחליף את הרץ בפרש, תוך אובדן ניכר של זמן לאחר 4. ד:ה5 ר:ו3 5. מה:ו3 ד:ה5 6. רג4 ולאחר מכן 7. מהב-3. המסע ה"טבעי" 6... פו6 יעלה ברגלי. המשך זה התרחש במשחק המפורסם משחק תא האופרה כאשר פול מורפי ששיחק בלבן לא הסכים לזכות ברגלי אך שמר על יוזמה חזקה לאחר 7... מהה7 8. פג3. גישה חלופית ללבן היא לשחק 3. רג4 ולדחות את הזזת הרגלי ל-ד4 או אף לשחק במקום זאת ד3.
כיום נדירים משחקים ברמת העל של שחקני השחמט בהם משוחקת פתיחה זו, הגם שרב האמן אטיין באקרו וכן רב האמן ניסיפנו בוחרים בפתיחה זו מדי פעם.
קוד ECO המקובל באנציקלופדיית הפתיחות להגנת פילידור הוא C41.
קרניבל קרוז ליין
קרניבל קרוז ליין (באנגלית: Carnival Cruise Line) היא אחת מ-10 מותגי השייט של קבוצת קרניבל, מפעילת הספינות הבריטית-אמריקאית הגדולה בעולם.
ב-2018 הוערך כי חברת קרניבל קרוז ליין מחזיקה בנתח שוק של 8.9% מרווחי תעשיית השייט ושל 22% מהנוסעים. החברה מחזיקה בצי הספינות הגדול ביותר בקבוצת קרניבל - 25 ספינות. הספינות מניפות דגלי נוחות, כלומר, המדינה בה הן רשומות שונה מן ההשתייכות הלאומית של החברה. מתוך צי הספינות, 17 מהספינות מניפות את דגל פנמה, 6 מניפות את דגל הבהאמס ו-2 מניפות את דגל מלטה. בסיס הצי נמצא במיאמי, פלורידה, ארצות הברית. השליטה המנהלית בחברה נעשית על ידי המחלקה הצפון אמריקאית של קבוצת קרניבל, הממוקמת בדורל שבפלורידה.
הפורמט של קרניבל הוא להציע קרוזים קצרים, וזולים יותר. הספינות שלהם ידועות בשל העיצוב והבידור בסגנון לאס וגאס. החברה קוראת לספינות שלה "הספינות הכיפיות", ויש מגוון רחב של אטרקציות על הסיפון. הסימן המסחרי של החברה, הוא ארובה בצבעי אדום, לבן וכחול המעוצבת כמו זנב לוויתן. הקמע של החברה הוא "פרדי הספינה הכיפית", שזה דמות בצורה של הארובה המיוחדת של קרניבל.
היסטוריה
קרניבל קרוז ליין נוסדה ב-1972 על ידי תד אריסון. כדי לממן את ההשקעה, אריסון פנה לחברו משולם ריקליס שהיה הבעלים של החברה האמריקאית "שירותי תיירות בינלאומיים" (American International Travel Service). אריסון וריקליס הקימו את החברה החדשה כחברת בת של "שירותי תיירות בינלאומיים", במטרה שזו תשווק ותקדם את היוזמה החדשה. ב-1974, בשל בעיות רגולטוריות, מכר ריקליס את אחוזי הבעלות של "שירותי תיירות בינלאומיים" בחברה לאריסון תמורת דולר אחד, בכפוף לכך שאריסון יישא באחריות לתשלום חובות החברה. הפיצול אפשר לאריסון לקשור קשרים עסקיים עם סוכני נסיעות עצמאיים. הוא קידם את מסלול נסיעות השייט לצעירים בליינים, אשר הצליח מאוד מבחינה כספית. עד לשנת 1975 הייתה בבעלות החברה רק ספינה אחת, ה"מרדי גרא". בהמשך רכשה החברה ספינות נוספות.
בשנת 1996 אחת הספינות שבבעלות החברה, "גורל של קרניבל", הייתה לספינת הנוסעים הראשונה בעולם שמשקלה עלה על רף 100,000 טון.
ב-2001, רוברט ה. דיקינסון, בזמנו נשיא החברה, השתתף בסדרה הדוקומנטרית "חזרה לרצפה" (Back to the Floor) של ה-BBC. דיקינסון הגיע לעבוד בקומות הצוות הנמוכות ביותר על הספינה הכיפית: הדמיון של קרניבל באיים הקאריביים, הוא הוצג כמנקה רומנייה, אלינה.
ב-2004, קבוצת קרניבל הזמינה תוכנית פיתוח לספינות החדשות של קרניבל, פרויקט פינאקל, ששם הוצג אב טיפוס של 200,000, טון, שהיה יכול להיות הספינה הגדולה ביותר בעולם בזמנו. הספינה בוטלה ואחרי זה הם חשבו על פרויקט חדש שנקרא "הדור הבא".
ב-2009, הספינה החדישה והגדולה ביותר של קרניבל היה "החלום של קרניבל", ספינה חדשה ששוקלת 128,000 טון. החלום של קרניבל נכנסה לשירות ב-21 בספטמבר 2009. אחרי כמה מסעות בים התיכון היא נקבעה לשרת קרוזים שבועיים באיים הקאריביים מ-5 בדצמבר 2009. ספינת אחות, "הקסם של קרניבל", הוצגה ב-1 במאי 2011. בראשון בדצמבר הוכרז שקרניבל הזמינה ספינה שלישית מסדרת הקסם. והיא נכנסה לשירות ביוני 2012 ונמל הבית שלה הוא בגלווסטון. ב-10 במאי,2010 קרניבל בחרה את השם לספינה החדשה "הבריזה של קרניבל".
ב-26 באוקטובר 2012, הוכרז שקרניבל הזמינו ספינה חדשה בשביל קרניבל קרוז ליין. הספינה נבנתה על ידי מספנת פינסאנטיירי, שזאת הייתה הספינה הגדולה ביותר שהם בנו. הפלגת הבכורה של הספינה הייתה ב-1 במאי 2016. הספינה החדשה נקראת "קרניבל וויסטה".
בינואר 2017, מיכאל תמם התמנה להיות המנכ"ל של קרניבל אסיה, כדי לפקח על הפעילויות בסין ובאזור. הקריירה של תמם מתפרשת על יותר מ30 שנים בתעשייה השייט וההובלות. תמם משרת כמנכ"ל של קבוצת קוסטה בנוסף לתפקידו בקרניבל אסיה.
"אופק של קרניבל" וה"קרניבל פנורמה" מתוכננות להצטרף לצי הנוכחי ב-2018 וב-2019. הסנדקית של "האופק של קרניבל" תהיה המלכה לפיטה.
בפברואר 2018, הפקידים של החברה חשפו את התפתחות הפרויקט הראשי של החברה באנסנדה, מקסיקו.
סכסוכים
החברה כפי שנמסר, שילמה משכורות של פחות מ-1.5$ לשעה לעובדים עם רווח קטן "כלא קיים", כמו חופשות או ימי מחלה מינימליים. המשכורות החודשיות הגבוהות ביותר הגיעו ל-1,300$. לשכר של העובדים נוסף טיפ, ועובד לשעבר של קרניבל ציין שעובד קיבל עד 95% מהמשכורת שלו מהטיפים. העובדים דיווחו שתנאי עבודה היו כל כך מאומצים כמו משמרות של 14 שעות ללא ימי חופשה. באוקטובר 2013 קצבת הגמלאות נשללה.
תאונות ותקריות
ב-19 בספטמבר 1999, בדרך מקוזומל, מקסיקו לטמפה, פלורידה, פרצה שרפה בחדר המנועים של "קרניבל טרופיקל". בעודה מושבתת במפרץ מקסיקו, הספינה נפגעה מהסופה הטרופית הארווי, אף אחד מהצוות ומהנוסעים לא נפגע. הספינה נמכרה מאוחר יותר ושמה שונה ל"אושן דרים".
ב-8 בנובמבר 2010, פרצה אש בחדר הגנרטורים של הספינה "קרנבל ספלנדר" והיא אבדה את רוב מקורות האנגיה. הספינה נסחפה לחוף המערבי של מקסיקו. אחרי כן, הספינה נגררה לסן דייגו.
ב-10 בפברואר 2013, פרצה שרפה בחדר המנועים של ה"קרנבל טריומף", בעת שעל סיפונה שהו 3143 נוסעים, הספינה נסחפה 4 ימים במפרץ מקסיקו. האש בחדר המנועים הובילה להפסקת חשמל על הספינה הנסחפת, וגרמה לביוב לצוף בספינה. התקשורת כינתה את החוויה הקשה "שייט הקקי". הספינה נגררה למוביל, אלבמה, שם עגנה ב-14 בפברואר. בבירור משפטי שנערך לאחר מכן, המסמכים של קרניבל גילו שבעיות תחזוקה מרובות בגנרטורים, היו הגורם שהוביל להתרחשות השרפה.
ב-14 במרץ 2013, התרחשה תקלה בגנרטור החירום של ה"קרניבל דרים" בעת שעגנה בפילסבורג, סן מרטן. הספינה הייתה אמורה לעזוב את הנמל ב5 אחר הצהריים ביום האתמול. משמר החופים של ארצות הברית מסר שהם ידעו שהספינה חוותה בעיות בגנרטור. חברת קרניבל הכריזה שהנוסעים יוטסו בחזרה לפלורידה.
בבוקר של ה-15 במרץ 2013 ה"קרניבל לגנד" סבלה מבעיה מכנית עם אחד מהמדחפים בזמן השייט. החברה ביטלה את העצירות המתוכננות של הספינה בבליז וגראנד קיימן, והספינה חזרה לטמפה, פלורידה במהירות נמוכהשל 19 קשר, (המהירות הרגילה של הספינה היא 24 קשר).
ב־27 בדצמבר 2015, חשמלאי שעבד על "אקסטזי קרנבל" נמחץ למוות בזמן שעבד במעלית. התאונה זכתה לפרסום רב לאחר שפורסם סרטון תיעוד ברשת.
בפברואר 2018, פרצה סדרת קטטות על ה"קרנבל לגנד". הצוות ספג ביקורת על כך שהם לא הכילו את הקטטות והפעילו כוח כבד נגד הנוסעים.
ב -3 במאי 2018, התפוצץ צינור במערכת כיבוי האש של "דרים אוף קרניבל" והציף 50 חדרים.
ב־29 בדצמבר 2018, סירת הצלה מספר 28 בספינת ה"קרנבל דרים" השתחררה מסיבות לא ידועות ונפגעה. החברה החליטה לנטוש את סירת ההצלה בים ולרכוש אחרת במקומה. איש לא היה אז על סיפון ההצלה ולא דווח על נפגעים.
ב-20 בספטמבר 2019, בעת שעברה בתעלת פנמה, ה"פנטזיה קרניבל", התנגשה בקיר התעלה וספגה נזק בגשר הפיקוד האחורי. לא דווח על נפגעים. ההתנגשות אירעה בעת הורדת מפלס המים בתעלה. הספינה לא נעה אז בכחות עצמה אלא נעזרה בספינות גרר ​​של תעלת פנמה. התאונה התרחשה במהלך 10 ימי השייט בתעלת פנמה.
ב -20 בדצמבר 2019, ה"גלורי קרנבל" התנגשה עם ה"קרנבל לגנד" בתוך נמל קוזומל, מקסיקו; אדם אחד על סיפון ה"קרנבל גלורי" ספג פציעה קלה.
מסעדות
המסעדות שקרניבל מציעה על כל ספינותיה הם: ג'י ג'י מטבח אסייתי, הסטייקהאוס של קרניבל, המטבח האיטלקי, המטבח המונגולי, מסעדת המבורגרים בסגנון אמריקאי, תחנות פיצה, טנדור קיצ'ן, בר טעימות, המטבח של השף, חדרי אוכל, רד פרוג רום פאב, הקנטינה של האיגואנה, קרניבל דלי, ג'אווה בלו, שייק ספוט, פיש & צ'יפס.
סופית שמש
סופית שמש (שם מדעי: Eurypyga helias) הוא מין של עוף טרופי, קרוב רחוק של העגוראים והרליות, אך שייך לסדרה שונה – סופיות שמש, בה חברים רק הוא והעוף קגו. הוא המין היחיד בסוגו.
תיאור
הסופית היא עוף קטן יחסית ונוצותיה מנומרות ובעלות צבעי הסוואה בגווני אפור, שחור וחום. אך חלקם העליון של נוצות כנפיה אדומות, שחורות וצהובות בוהקות והיא פורשת אותם בעת חיזור או מריבות או להבהיל טורף פוטנציאלי. אורכה 43-48 ס"מ ומשקלה 180-220 גרם.
היא נפוצה ביערות גשם טרופיים בדרך כלל גם ליד נהרות מגואטמלה לברזיל וייתכן שגם בדרום מקסיקו.
מזונה כולל בעיקר יצורים קטנים כמו תולעים וחרקים שונים שהיא מלקטת מקרקע היער.
טקס פרסי אוסקר ה-81
טקס פרסי אוסקר ה-81 (באנגלית: 81th Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 2008 הטקס נערך בתיאטרון קודאק שבלוס אנג'לס, קליפורניה, ב-22 בפברואר 2009 השחקן והמפיק יו ג'קמן הנחה את הטקס. לוארנס מארק וביל קונדון הפיקו את הטקס. האקדמיה החליפה מפיקים כדי לרענן את השורות, דבר שעורר ביקורות חיוביות ומדרוג גבוה.
הסרט "נער החידות ממומביי" זכה בשמונה פרסים, כולל הסרט הטוב ביותר והבמאי הטוב ביותר עבור דני בויל. הסרט "הסיפור המופלא של בנג'מין באטן" זכה בשלושה פרסים. הסרטים "האביר האפל" ו"מילק" זכו כל אחד מהם שני פרסים.
הית' לדג'ר זכה בפרס אוסקר לשחקן המשנה הטוב ביותר וכך הפך לשחקן השני שמקבל פרס אוסקר בקטגוריית משחק לאחר מותו. הראשון היה פיטר פינץ' על תפקידו בסרט "רשת שידור" (1976).
זוכים ומועמדים
המועמדויות לטקס פרסי האוסקר ה-81 הוכרזו ב-22 בינואר 2009 בתיאטרון סמואל גולדווין בבוורלי הילס על ידי נשיא האקדמיה סיד גניס והשחקן פורסט ויטאקר.
ימין חברתי
ימין חברתי הוא תיאוריה פוליטית בספקטרום הפוליטי, בעיקר באיטליה. העקרונות העיקריים של ימין חברתי הם קורפורטיזם, כלכלת שוק חברתית, ולאומיות.
לפי הסופר הימני האיטלקי מרצ'לו ונציאני, התפיסה הפוליטית של ימין חברתי סובבת סביב העקרונות העיקריים של התערבות המדינה, שבה פעולת המדינה מכוונת להגנה על מגזרים חברתיים חלשים יותר. יחד עם זאת, הימין החברתי רואה במדינה מקדמת מריטוקרטיה ויוזמה פרטית.
מדיניות כלכלית
לפי הפוליטיקאי הימני האיטלקי ג'יאני אלמנו, הימין החברתי תומך בכלכלה קיינסיאנית, תוך שהוא מעדיף מדיניות מוניטרית אינפלטיבית ובאופן כללי מקצה למדינה את התפקיד המרכזי של הפיתוח הכלכלי והחברתי.
לפי התזה המכוננת של National Alliance, הזכות החברתית שואפת להפגיש בין עובדים ובעלי עסקים, על מנת להגן על הזכות לעבודה ושוויון.
צוחר
צֹוחַר הוא יישוב קהילתי שהוקם בשנת 1973, בגוש יישובי צוחר שבחבל אשכול ושייך למועצה אזורית אשכול. נמנה עם ישובי עוטף עזה.
היסטוריה
היישוב הוקם בשנת 1973 כמרכז למושבי חבל אשכול, ונקרא על-שם צֹחַר, אחד מבניו של שמעון, שנחלתו שכנה בסמוך לאזור זה.
במהלך גלי העלייה של שנות ה-90, השתכנו עולים מאתיופיה בשכונת קרוונים ביישוב. שכונה זו פונתה לאחר מספר שנים. בספטמבר 2014, עם תום מבצע צוק איתן, עברה לשכונת הקרוונים קבוצה בת 60 חברים מבאר שבע.
בנובמבר 2020, אישרה ממשלת ישראל תוכנית סיוע ליישובי עוטף עזה, במטרה התכנית לחזק את השלטון המקומי, רשתות התמיכה הקהילתית ופיתוח הכלכלה המקומית.
בשנת 2021,החל היישוב בהרחבה הנקראת "צוחר החדשה", וכוללת 73 מגרשים אשר מיועדים לבניה בשכונה ג' בסמיכות לבית הספר היסודי "יובלי הבשור".
שירותים קהילתיים
כיישוב מרכזי בסביבתו נמצאים בו המרכז הרפואי אשכול, בית הספר היסודי לילדי המושבים "יובלי הבשור", תיכון "מקיף הבשור", הספרייה האזורית ואולם ספורט, מתקני ספורט ושעשועים ואולפן למוזיקה ולמחול
אוכלוסיית המקום
בצוחר מתגוררות כ-150 משפחות בהן דתיים, חילוניים ומסורתיים.
פרנסת התושבים
פרנסת המשפחות מגוונת באזור ובשירותי היישוב ומוסדותיו
תושבי צוחר נמנים עם תושבי הפריפריה ומגיע להם זיכוי ממס בגובה 20%
יישובים סמוכים
היישוב צמוד למושבים שדה ניצן, תלמי אליהו ואוהד.
דלפין הורווילר
הרַבָּה דלפין הורווילר (Delphine Horvilleur; נולדה ב-8 בנובמבר 1974) היא אשת דת יהודייה-צרפתייה, סופרת והעורכת הראשית של כתב העת הצרפתי "Tenou’a - Atelier de pensée(s) juive(s)" ("תנועה - סדנה למחשבה יהודית"). מנהיגת קהילה יהודית בפריז, ושותפה להובלת התנועה היהודית הליברלית של צרפת, אגודה ליברלית תרבותית ודתית יהודית המזוהה עם האיגוד העולמי ליהדות מתקדמת, שאליו הצטרפה ב-2008.
בשנת 2021 הייתה הורווילר מספר 50 ברשימת 50 היהודים המשפיעים ביותר של 2021 של הג'רוזלם פוסט.
ספרה "לחיות עם המתים שלנו" (Vivre avec nos morts) בו מסבירה הורווילר את דרכה של היהדות להתמודדות עם אבל, היה הספר השישי הנמכר ביותר בצרפת לשנת 2021.
ביוגרפיה
דלפין הורווילור נולדה בנאנסי. משפחתה מצד אביה הם מאלזס-לורן ומצד אמה מהרי הקרפטים כולם "ניצולי מחנות ריכוז", שם איבדו את מרבית משפחתם. ולאחר השואה היגרו לצרפת והקימו משפחה.
אחד ממוריה הראשונים ליהדות היה הרב חיים קורסיה, לימים רבה של צרפת.
בגיל 17 עלתה הורווילור לישראל בגפה והחלה ללמוד רפואה ב אך לא סיימה את לימודיה וחזרה לצרפת לאחר רצח יצחק רבין שם למדה עיתונאות ב- CELSA בפריז. היא עבדה כעיתונאית ב-France 2 משנת 2000 עד 2003, כולל שליחת France 2 בירושלים, ולאחר מכן ב- RCJ מ-2003 עד 2008, בניו יורק, שם הייתה כתבת.
היא הצטרפה לסמינר לרבנים של התנועה הרפורמית Hebrew Union College בניו יורק. ובמאי 2008 קיבלה את הסמכתה לרבנות והפכה לרבנית בתנועה היהודית הליברלית של צרפת.
הורווילר נשואה לכלכלן והפוליטיקאי אריאל וייל
טוביה בהרי"ר
הרב טוביה בהרי"ר (30 בנובמבר 1936, ט"ז בכסלו ה'תרצ"ז – 11 בפברואר 2023, כ' בשבט ה'תשפ"ג) היה הרב הראשי האשכנזי של נשר בין השנים 1973–2008.
קורות חיים
בהרי"ר נולד ב-1936 בתל אביב לאברהם ישראל בהרי"ר. למד בישיבת היישוב החדש בתל אביב בשנים 1950–1953, ואחר כך בשנים 1953–1959 בישיבת סלבודקה בבני ברק. בהרי"ר התחתן בשנת 1959 ונולדו לו שמונה ילדים.
כיהן כרב הראשי האשכנזי של נשר בשנים 1973–2008 בחלק מהזמן המקביל לרב מרדכי בר מוחא ששימש כרבה הספרדי הראשי של העיר נשר. בזמן כהונתו התגורר בתל חנן. בית הכנסת המרכזי שבו שימש היה "אוהל קדושים", שכן ברחוב הפועל במרכז תל חנן (היום רחוב הרב מרדכי בר מוחא). הוא הקים כולל הפועל בשטח בית הכנסת. לאחר שעזב את כהונתו כרב המשיך להתגורר בנשר, ובשנת 2013 עזב את נשר ועבר להתגורר בבני ברק.
נפטר במרכז רפואי מעיני הישועה בבני ברק ב-11 בפברואר 2023, כ' בשבט ה'תשפ"ג.
שפמנון מקרוצפלוס
שפמנון מקרוצפלוס (שם מדעי: Clarias macrocephalus) הוא מין של דג גרם מהסוג שפמנון שבמשפחת השפמנוניים, החי בדרום-מזרח אסיה.
מאפיינים
שפמנון זה הוא קרובו של השפמנון המהלך (Clarias macrocephalus), אך הוא בעל גוונים כהים יותר ומנומר לאורך גופו. הוא יכול להגיע לאורך 130 סנטימטרים ולמשקל 45 קילוגרם. השפמנון בעל רעמת סנפיר גבית ובעל סנפירי חזה מעוגלים. ראשו גדול ומצידי פיו זיפי חישה ארוכים. השפמנון יכול לנשום אוויר בעת הצורך.
הוא מצוי בביצות, בריכות ושדות אורז מוצפים לאורך דרום-מזרח אסיה בתאילנד, וייטנאם, סין, מלזיה והפיליפינים כשכמה אוכלוסיות נכחדו עקב דיג, פגיעה בבתי הגידול ודילול ה-DNA בידי התרבות עם דגים מוכלאים שנמלטו מחוות דגים.
השפמנון ניזון לאורך הקרקעית מדגים, חסילונים וחרקי מים, אך יכול לתפוס גם טרף גדול יותר. הוא יכול לשרוד עונות יובש ללא מים באמצעות שכיבה בבוץ ותרדמה. השפמנון הוא דג מאכל במדינות בהן הוא חי וחלק מהאוכלוסיות הידלדלו עקב כך.
גן הפסלים ע"ש לולה בר-אבנר
גן הפסלים ע"ש לולה בר-אבנר (בשם המלא: גן הפסלים על שם לולה אבנר לזכר דולפי אבנר) הוא גן פסלים הנמצא במוזיאון תל אביב לאמנות. הגן כולל אוסף של פסלים מודרניים ופוסט-מודרניים ישראליים ובינלאומיים. הפלסים ממוקמים בגן ומוצגים על טרסות ציבוריות מסביב למתחם המוזיאון.
היסטוריה
מוזיאון תל אביב לאמנות נוסד בשנת 1932, במקום שבו כיום בית העצמאות ומאז 1971 המוזיאון שוכן בשדרות שאול המלך בתל אביב-יפו. גן הפסלים נוסד על ידי לולה באר אבנר עד מותה ונפתח בשנת 1999, לזכרו של המעצב, בעלה, דולפי אבנר (1915–1997). אחת היצירות הבולטות בו היא השביל המחבר בין המפלס העליון לבין המפלס התחתון שלו, פסיפס תל אביב־יפו של האמן האיטלקי אנצו קוקי, שנוצרה במיוחד לגן ב־1999. לאחר חנוכת בניין עמיר ב־2011, שופץ הגן וחודש, ונפתח שוב למבקרים ב־2014. בנוסף, בשטח התחום בין הבניין הראשי ורחוב ברקוביץ, הוקם ב־2011 גן פסלים נוסף, שונה באופיו בשם גן נתה לזכר הציירת נתה דושניצקי־קפלן (לבית לבונטין).
גן הפסלים ע"ש לולה בר-אבנר הוא אחד מגני הפסלים המוכרים בארץ, בשל מספרם הרב של האמנים שהחליטו לקחת בו חלק, ביניהם צדוק בן דוד, אלכסנדר קלדר, הנרי מור, ארמן ועוד.
אוסף הפסלים בגן
מספר רב של אמנים לקחו חלק בגן הפסלים, הפסלים הנמצאים בגן הם:
נהר פקוד
כמה גאונים מישיבת סורא התחנכו או נולדו בנהר פקוד, כולל:
פייקאן
דגמי "פייקאן" התבססו על דגם הילמן הנטר מתוצרת "Hillman" הבריטית, ויוצרו ברישיון הילמן.
דגמי "פייקאן" נחשבו למכוניות הפופולריות ביותר באיראן.. בנוסף, דגמי "פייקאן" משרתים כמוניות.
"פייקאן" - פירושו "חץ" בפרסית.
קרם קרמל
קרם קרמל (בצרפתית: Crème caramel) או פלאן הוא פודינג שעליו קרמל. שני השמות הם צרפתיים, אם כי בצרפת השם "פלאן" משמש לרוב לטארט עם פודינג. בספרד, במדינות אמריקה הלטינית ובפיליפינים הוא מוכר כ"פלאן" וכך גם בארצות הברית, שבה הוא נפוץ במסעדות מקסיקניות. באירופה הוא מוכר בשם "קרם קרמל" ובברזיל כ"פודים דה לייטה" (פודינג חלב).
קרם קרמל הוא גרסה של פודינג, שלפני הכנתו יוצקים קרמל אל התבנית. לאחר שהפודינג התייצב, הופכים אותו כך שהקרמל מכסה אותו מלמעלה ונשפך על דפנותיו. כמו כל פודינג, הוא מכיל ביצים, חלב או שמנת וסוכר. הטעם המקובל הוא וניל אך ישנן גרסאות עם קוקוס, שקדים, פיסטוק, לימון ומגוון סוגי פירות.
ניתן להשתמש באבקה תעשייתית להכנת הקינוח, המסמיכה את הפודינג באמצעות אגר במקום ביצים.
בארגנטינה ובאורוגוואי מוסיפים לפלאן ריבת חלב, והוא מכונה "פלאן קון דולסה דה לצ'ה" ("פלאן עם ריבת חלב").
שבט מודיעין - צופי ירושלים
שבט מודיעין הוא שבט צופים ותיק בהנהגת צופי ירושלים. משכנו הנוכחי של השבט הוא ברחוב ניות 60 בעמק המצלבה. צבעו הסמלי של השבט הוא כחול (בצבע הכחול מסומנים הציוד של השבט, המבנים שנבנים במחנות קיץ, וחפצים שונים השייכים לשבט). בשבט מודיעין יש כיום כ-400 חניכים. שיא חניכים השבט היה כ 1500 בעבר.
צופים בירושלים
שלוש שנים לאחר הקמת שבט הצופים הראשון בארץ ישראל, "משוטטי בכרמל" בחיפה, ב-1919, נוסדו בירושלים במקביל מספר "גדודי צופים" בחסות בתי הספר למל, תחכמוני ובית המדרש למורים. בשנת 1925 הוקם בירושלים "לגיון הצופים" שהתפלג מהסתדרות הצופים, וגישתו הייתה חינוכית יותר. שני השבטים שפעלו בהמשך היו "קהילת צופי מתתיהו" (שהיה שריד ללגיון הצופים) ושבט קטן יותר - "שבט נטר".
יסוד שבט מודיעין
ב-1937 החליטה לשכת הנוער של מחלקת החינוך במוסדות הלאומיים, שבראשה עמד יוסף מיוחס, על הקמת שלושה שבטים חדשים בירושלים: הראשון, בחסות הגימנסיה העברית ברחביה (שבט מצדה, שהיה קרוי בשנים הראשונות " מסדה"), השני שבט מודיעין בחסות בית הספר "תיכון בית הכרם" (לימים התיכון ליד האוניברסיטה) ובפרט מנהלו דאז, אלכסנדר דושקין. השבט נוסד בחנוכה תרצ"ח ונחנך רשמית בי"ט בטבת תרצ"ח (23 בדצמבר 1937), יום הולדת ה-36 של הקרן הקיימת לישראל, וחניכיו היו גם תלמידי הכיתות הגבוהות של בית הספר היסודי בית הכרם, ושבט אחד ללא חסות - לתלמידי בתי הספר האחרים ("יודפת"). שבט יודפת תוכנן לתת מענה לנוער הלא מאורגן - שלא למד באחד מבתי הספר התיכוניים, ושלימים התאחד עם שבט נטר וקהילת צופי מתתיהו לשבט "קהילה", שגם הוא לא האריך ימים.
עם ייסודו של שבט מודיעין, תוכנן שכל גדוד בשכבה הצעירה יחולק לקבוצת בנים ולקבוצת בנות.
בימים הראשונים של השבט נערכו הפעילויות בחוץ בגינות ציבוריות, בביתו של ראש השבט, או בביתם של חניכים שונים (לסירוגין).
ב-1947 הוציא השבט חוברת חגיגית במלאת עשר שנים לפעילותו.
הגדודים בשבט
מאז 1980 הונהג בשבט מחזור שמות קבוע. שמות 11 הגדודים בשבט מודיעין הם: מגל, רעים, הדר, יובל (על שם ), להבות, ארזים, אילון, עציון, החורש, גליל, חותרים.
הסמלים של 11 הגדודים מצוירים על קירות האולם לזכר גוני הרניק בבניין השבט.
הקמת שבטים חדשים
עם קום המדינה היו בירושלים, כאמור, ארבעה שבטים: מצדה, מודיעין, קהילה ומשואות (שבט מעדת הצופים הדתיים). לאחר התבססותם, עלה הצורך לייסד שבטים חדשים בשכונות מבוססות ובשכונות מוחלשות כעזרה לקליטת עלייה, לימוד עברית ועוד.
צריף השבט והמעבר למבנה של קבע
עד שנת 1941 פעל השבט מחצר בית הספר בית הכרם (בניין המכללה לחינוך ע"ש דוד ילין). ב-1941 התפצל השבט, החלק שנותר בבית הכרם היה לשבט בית הכרם, בעוד שבט מודיעין עבר לפאתי רחביה. בין השנים 1941 ועד 1958 פעל השבט בצריף שהוקם ב"מגרש הסוסים", שהיה שטח אדמה גדול בהצטלבות הרחובות עזה ובנימין מטודלה בשולי שכונת רחביה. ב-1945 חובר הצריף הראשון לרשת החשמל. ב-1948 פורק הצריף ונבנה צריף שני בעמק המצלבה. בשנת 1952 היו בשבט מודיעין 260 חניכים. בין השנים 1958 עד 1968 פעל השבט מצריפים שהוקמו ב"חורשת הכלבים" (פרסת רחוב התיבונים כיום), מקום בו שכנה בעבר כלביית משטרת המנדט וקלט חניכים משכונות קריית שמואל ורסקו. ב-1958 הושלמה בנייתו של הצריף השלישי. ב-1961 הוקם צריף רביעי, שנשרף בחורף של שנת 1964. הצריף שוקם, ופעילותו של שבט מודיעין בו נמשכה עד תחילת שנות ה-70. הצריף היה בן שני חדרים וניצב (במיקומו האחרון) בצד המורד הצפוני-מזרחי של עמק המצלבה למרגלות שכונת רחביה (בין רחוב סעדיה גאון למנזר). עם סלילתו של כביש שחוצה את עמק המצלבה, ועם תכנון בנייתו של בית הספר היסודי ע"ש פולה בן-גוריון (ששטחו חופף לשטח שהיה פעם שטח פעילותו של שבט מודיעין ההיסטורי), הוקם עבור השבט בניין-אבן חדש בעמק המצלבה בסמוך לבית נועה (שבו פועל שבט מצדה) ולבית פיליפס (שבו שוכנת הנהגת צופי ירושלים). בתקופה זו פעלו חניכי השבט בפעולות חינוך במעברות.
השבט גדל באופן ניכר בסוף שנות השישים וכלל מאות חניכים ומדריכים. בשנת 1958 הדריך הסופר עמוס עוז את חניכי כיתה י"א (גדוד להבות) שהתאחדו לצורך כך עם חניכי הגדוד המקביל בשבט מצדה. ב-1969 החל להבנות משכן הקבע של השבט בעמק המצלבה, עד השלמתו התארח השבט ב"בית פיליפס" הסמוך למנזר המצלבה, משכנה של הנהגת צופי ירושלים. בחנוכה תשל"ב (דצמבר 1971) נחנך "הבניין" בתהלוכת לפידים של חניכי ובוגרי השבט. השבט הרחיב קליטת חניכים גם משכונת המושבה הגרמנית, המושבה היוונית וקטמון.
בשנת 1986 נחנך האגף החדש, הכולל אולם פעילות על שם גוני הרניק. כעבור עשור נקרא "אחוזת יוני" (על שם ).
הפעילות הצופית בשבט מודיעין כללה באופן מסורתי מפקד פתיחה, שירה קבוצתית, חלק עיוני (שכלל דיון בתחום מעורר חשיבה, היסטורי, עקרוני או חברתי, כמו גם חידונים, הקראת סיפורים בעלי מוסר השכל ועוד), פעילות צופית, משחקים ומפקד סיום. ערבי שבת אורגנו לרוב על ידי החניכים, וכללו תוכנית הפעלה קבוצתית - לעיתים היתולית, וריקודי עם. פעילויות רבות הוקדשו לשדאות, ידיעת הארץ, צופיות מעשית, טיולים, הקמת מתקנים, מפקדי אש ומסעות ברחבי הארץ.
פעילות השבט היום
השבט מונה כיום כ-300 חניכים. השבט מחולק לשכבה צעירה (כיתות ד-ו) שכבת נעורים (ז-ח), כיתות ט' כגדוד עצמאי העובר פעילות הכנה להדרכה, ושכבה בוגרת (י-יב).
מחזור הפעילות השנתי מתנהל באופן מסורתי מחזורי: השנה מתחילה בגיוסי חניכים מבתי הספר היסודיים, ובפעילות שגרתית בימי שלישי ושישי. כמה שבועות לאחר תחילת הפעילות, מתקיים "קרנבל פתיחה" - מעין לונה-פארק של מתקנים צופיים בחצר, המפגין בפני החניכים שילוב של בנייה צופית עם כיף.
בתחילת השנה מתקיימים שני אירועים: טיול פתיחת שנה בסביבות סוכות לאזור ירושלים, ומפקד פתיחת שנה רשמי עם כתובות אש.
בחנוכה מתקיים טיול חנוכה של 4 ימים לשכבות הבוגרות לאזור הנגב.
בפורים השבט מקים פורימון, מעין לונה-פארק של מתקנים צופיים בעמק המצלבה, המיועד גם לקהילה - משפחות וילדים מהאזור.
טיולי פסח: כיתות ד'-ו' יוצאות לאזור הצפון; כיתות ז' למצדה; כיתות ח' לטיול הבטחה מהמירון לכנרת, שבסופו טקס הבטחה על חוף הכנרת. כיתות ט' לטיול "אתגר": פעילות ניווטים והשתלמויות שונות במסגרת קורס ההדרכה.
בערב יום הזיכרון לחללי מערכות ישראל השבט מקיים את טקס יום הזיכרון בהר הרצל ברחבת חללי האוניה ארינפורה שהובילה חיילים ארצישראלים מפלוגת תובלה 462. הטקס נחשב לאחד המרשימים בירושלים, ובו משתתפים אורחים רבים. הטקס עצמו מורכב ממסכת של קטעי קריאה ושירה, המשולב בהקראת שמות כל הנופלים בוגרי השבט והדלקת משואה לכל נופל, ובכתובות אש המודלקות במשך הטקס.
בחופש הגדול מתקיים מחנה הקיץ שאורכו בין שלושה לתשעה ימים ביער. חניכי השכבה הבוגרת מגיעים כמה ימים קודם ומקימים את המחנה: מבנים בהתאם לנושא שנבחר. השינה היא תחת כיפת השמיים, ללא אוהלים.
בכיתה ט' מתקיים קורס חמישיות שמטרתו היא הכשרת מדריכים לשכבה הצעירה.
בערב יום כיפור בשעה 23:00 נהגו בוגרי השבט להיפגש בצומת הרחובות פיכמן וטשרניחובסקי בירושלים למפגש נוסטלגי.
בוגרים של השבט שנפלו והונצחו בבניין השבט ובסביבתו
ל-4 מבוגרי השבט שנפלו, קיימת הנצחה פיזית בבניין השבט ובסביבתו הקרובה בעמק המצלבה:
סיוע בהקמת שבטים
שבט מודיעין, בהיותו שבט חזק ועתיר חניכים וכוח הדרכה, סייע בהקמת שבטים רבים בירושלים, בהם שבט רכסים (קריית מנחם), שבט אריאל (רמות אלון), שבט כפיר (נוה יעקב), שבט העומר (הגבעה הצרפתית), שבט לפיד (קטמונים), שבט עוז (גילה) ושבט יונתן (מבשרת ציון).
גרעיני "רעים" ושל"ף
השבט היה לחלוץ ההגשמה בעיירת פיתוח במסגרת הנח"ל, במקום בהתיישבות בקיבוצים. בשנת 1972 חברו לגרעין נח"ל מספר שמיניסטים משבט "מודיעין" ומספר שמיניסטים קיבוצניקים ויצאו לשנת שירות בירוחם ובבית שמש כשהם דוחים את גיוסם הצבאי בשנה, לגרעין קראו על שם גדודם "רעים". מאז שולבו גרעיני "רעים" בתוכנית ההגשמה של תנועת הצופים.
ב-1976 יזמו חניכים מן השבט, יחד עם משרד החינוך את תוכנית של"ף - שמיניסטים לעיירות פיתוח, במסגרתה נרשמו תלמידי י"ב לשנת לימודים ומגורים בעיירת פיתוח (בית שאן, מגדל העמק, קריית מלאכי, חצור הגלילית, קריית שמונה ובית שמש), ב-1979 היו בתוכנית 65 בני נוער.
תוכנית חבצלות
תוכנית חבצלות היא תוכנית מצוינות צבאית-אקדמית לגיוס צעירים  מצטיינים ולהכשרתם כקציני מודיעין בתפקידים מרכזיים באגף המודיעין של צה"ל.
המסלול כולל הכשרה בת שלוש שנים הכוללת לימודים לתואר ראשון באוניברסיטה העברית בירושלים, הכשרה מודיעינית רחבה, הכשרה פיקודית-מנהיגותית והכשרות צבאיות שונות, בהן טירונות קרבית וקורס קצינים. כל אלה בנוסף לביקורים בתרגילים של יחידות צהל השונות, והיכרות עם כלל המערכים באגף המודיעין.
תוכנית חבצלות היא תוכנית הדגל של אמ"ן, ונחשבת לאחת התוכניות היוקרתיות ביותר שמציע צה"ל.
הקמת התוכנית והתפתחותה
המסמך הראשון המתאר את תוכנית חבצלות נכתב בשנת 2003 על ידי הוגה התוכנית, אביתר מתניה, שבאותה העת ניהל את תוכנית תלפיות במפא"ת והיה איש מילואים של אמ"ן, ולפיו רציונל ההכשרה של התוכנית מבוסס על שני אלמנטים - ידע אזורי ומודיעיני וחשיבה אנליטית. מתניה טען שכמו כל זרוע בצה"ל, גם אמ"ן חייב שתהיה לו תוכנית אקדמית משלו - תשתית לקציני המודיעין של אמ"ן, ובהמשך פרסם מאמר בנושא זה בכתב העת "מערכות".
בשנת 2004, טרם מימוש התוכנית, פורסם דו"ח ועדת שטייניץ לחקירת הכשל המודיעיני במלחמת המפרץ השנייה, שאחת ממסקנותיה הייתה הצורך בהקמת תוכנית הכשרה על בסיס מבנה ההכשרה של תוכנית תלפיות.
המחזור הראשון של התוכנית כלל 25 חניכים, התגייס באוגוסט 2005 והחל את שירות הקבע בנובמבר 2008.
בסוף שנת 2012 עברה התוכנית שינוי ארגוני, ובמסגרתו עברה להכוונה מקצועית של חטיבת המחקר.
בינואר 2013 החליט ראש אמ"ן, האלוף אביב כוכבי, למנות לראשות התוכנית את תת-אלוף (מיל') מוטי דימיטשטיין, ובהמשך אותה שנה הגדילו את מספר החניכים במחזור מ-25 ל-35.
בתחילת שנת 2017 הגדיל ראש אמ"ן, האלוף הרצי הלוי, את מספר החניכים במחזור לכ-40. החל משנת 2018, בעקבות הצלחת התוכנית, הגדילו את מספר החניכים במחזור לכ-50. בשנת 2020 הוגדל מספר החניכים במחזור פעם נוספת ל-54. ב-2023 הגדיל ראש אמ״ן הנוכחי, האלוף אהרון חליוה, את מספר החניכים במחזור ל-60.
בשנים 2005–2019 למדו חניכי התוכנית באוניברסיטת חיפה. בשנת הלימודים תש"ף (אוקטובר 2019) עברה התוכנית לאוניברסיטה העברית בירושלים.
ב-2020 שינו את תפיסת ההכשרה כדי שתהיה "מותאמת יותר לעולם המודיעיני העכשווי". לכן, במסגרת ההכשרה, החניכים יצרו מגוון כלי לימוד ייחודיים באמ"ן וגם הצטרפו לעשייה המבצעית בצוותים שעוסקים במחקר מודיעיני ליבתי.
התאמה לחבצלות
ההתאמה לתוכנית חבצלות מוערכת ונבחנת במספר היבטים. ראשית, על המועמדים להיות סקרנים ובעלי זיקה לאקטואליה ולנושאים העומדים על סדר היום הביטחוני של מדינת ישראל. שנית, הם נדרשים ליכולות לימודיות גבוהות וכן להיות תלמידים מצטיינים בתיכון. בנוסף, עליהם להיות בעלי כישורים חברתיים גבוהים ויכולת להוביל. זאת, הן בשל אופי ההכשרה של התוכנית והן בשל אופי התפקידים שלאחריה, בהם בוגרי התוכנית נדרשים לפקד על צוותים תוך עבודה משותפת ואינטנסיבית.
המיונים
המיונים כוללים:
מסלול ההכשרה
הכשרת תוכנית חבצלות היא מהארוכות והיוקרתיות בצה"ל, והיא מקנה לחניכי התוכנית את בסיס הידע, החשיבה והערכים הדרושים לבוגרי התוכנית בתפקידיהם. בכל שנה מתחילים את דרכם כ-60 חניכים וחניכות. ההכשרה אורכת 36 חודשים ומתקיימת ברובה בתנאי בסיס סגור, במתחם התוכנית באוניברסיטה העברית. כל תנאי השירות ותכני ההכשרה, לרבות שכר הלימוד של התואר האקדמי, הם במימון מלא של צה"ל. כל הקצינים המפקדים בהכשרה הם בוגרי תוכנית חבצלות. את הכשרת חבצלות ניתן לחלק לארבעה עיקרים: אקדמי, צבאי, מודיעיני וערכי-מנהיגותי.
הכשרה אקדמית
החניכים לומדים לתואר ראשון במסלול דו-חוגי מורחב באוניברסיטה העברית בירושלים. החוג הראשון, חוג רב תחומי המשלב מדע המדינה ומזרח תיכון (לרבות לימוד ערבית), זהה ואחיד לכל החניכים, ובמסגרתו מוקנה לחניכים בסיס ידע רחב בנושאי ההיסטוריה של המזרח התיכון, ומערכות פוליטיות. החוג השני נבחר על ידי כל חניך בנפרד מבין האפשרויות הבאות: כלכלה, מתמטיקה, פילוסופיה ומדעי המחשב.
הכשרה צבאית
הכשרת חבצלות מתחילה בטירונות קרבית במתכונת של רובאי 03 בבט"ר ניצנים, מתוך תפיסה שעל חניכי התוכנית להכיר את הצבא והמערכת ולהיפגש עם חוויית השטח. גם לאחר תום הטירונות ממשיכה ההכשרה הצבאית, הן בקורסים צבאיים תאורטיים והן ביציאה ל"סדרות צבא" שנערכות בין הסמסטרים, שבמהלכן מודרכים החניכים ביחידות הצבא השונות. בנוסף, במהלך השנה הראשונה יוצאים החניכים לסדרת ניווטים במטרה להקנות להם הבנה מעמיקה יותר של השטח.
הכשרה מודיעינית
ההכשרה המודיעינית היא רבת תחומית, ומטרתה להקנות לבוגרי התוכנית יסודות מכל המערכים באמ"ן. החניכים לומדים את מקצוע המודיעין במקביל ללימודים האקדמיים. ההכשרה המודיעינית כוללת העמקה בדיסציפלינות המחקר שבהן עוסקים אמ"ן ושאר גופי המודיעין בישראל, לצד עיסוק במידע מודיעיני עדכני ובהכרת היחידות השונות באמ"ן.
חניכי התוכנית עוברים קורסים בכלל מקצועות המודיעין, הנפרשים על פני שלוש שנות ההכשרה. בנוסף, הם עוברים סיורים וסיפוחים לדרגי השטח, תרגילים וסדרות מודיעין ביחידות השונות.
בסוף השנה השנייה להכשרה מקבל כל חניך פרויקט מחקרי שאורכו כחודש באחד ממערכי אמ"ן, כאשר בסופו מציג החניך את תוצריו לבכירים בחיל. הפרויקטים מאפשרים לחניכים לחוות את העבודה המודיעינית מחוץ למסגרת מתחם ההכשרה ולהתנסות בעצמאות מחקרית לאחר שנתיים של לימודי מקצוע המודיעין.
הכשרה ערכית-מנהיגותית
בשל ייעודם של בוגרי תוכנית חבצלות - להיות מפקדים באמ"ן, ההכשרה שמה דגש גם על פיתוח יכולות הפיקוד של חניכיה. זאת נעשה בין היתר באמצעות למידה פרונטלית, התנסויות בהעברת תכנים ובמתן אחריות בתפקוד השוטף של ההכשרה. לדוגמה, חניכי השנה השלישית מפקדים על חניכי השנה הראשונה והשנייה ואמונים על פיתוחם האישי ועל תפקודו של מתחם ההכשרה. באופן זה מתנסים חניכי ההכשרה בפיקוד ופיתוח חניכים בליווי צמוד של סגל התוכנית.